Petra Kelly

**Petra** **Karin** **Kelly** (jaiotzez: Petra Karin Lehmann; Günzburg, Bavaria, Alemaniako Errepublika Federala, 1947ko azaroaren 29a - Bonn, Alemania, 1992ko urriaren 1a) politikaria, giza eskubideen defendatzailea, feminista, bakezale eta aktibista izan zen, Alianza 90/Los Verdes alderdiaren sortzaileetako bat eta Alemaniako Bundestageko kidea 1983tik 1990era.

Washingtongo American Universityn eta Amsterdamgo Unibertsitatean ikasi zuen. 1971. urteaz geroztik funtzionarioa izan zen, Alemanian lehenik, eta Europako Ekonomia Erkidegoan (gero Europar Batasuna) gero. Alderdi Sozialdemokratan sartu zen, eta 1979an Alemaniako Berdeen alderdia sortu zuen. Energia nuklearraren aurka borrokatu zen bereziki. 1980an Berdeen alderdiko eleduna izan zen, eta 1983tik 1990era Bundestageko diputatua. 1992an bere bikoteak tiro batez hil zuen, eta gero, bere buruaz beste egin zuen.

## Bizitza 
Bavariako Günzburgen jaio zen 1947an, eta Ameriketako Estatu Batuetan bizi eta ikasi zuen 1959 eta 1970 urteen artean. Bere izena Petra Karin Lehmann zen, baina bere ama aitaorde izan zenarekin ezkondu ondoren, Kelly izenera aldatu zuen. Oso gaztetan erlijio katolikoan hezi zuten Gunzburgeko komentu batean eta ondoren Georgiako eskolara joan zen, bere familia Estatu Batuetan kokatu zenean. Alemaniar hiritartasuna mantendu zuen bizitza osoan.

Martin Luther Kingen mireslea izan zen, eta Robert F. Kennedy eta Hubert H. Humphrey -ren aldeko kanpaina egin zuen 1968ko Estatu Batuetako hauteskunde presidentzialetan. 1966 urtean Zientzia politikoak ikasten hasi zen *School of International Service-n*, *American University* (Washington Hiria) izenekoan, eta *European* Institutean graduatu zen, Amsterdameko Unibertsitatean, 1971 urtean. Europako Batzordean lan egiten zuen bitartean (Brusela, Belgika, 1971-1983), bakearen eta ingurumenaren aldeko kanpaina ugaritan parte hartu zuen Alemanian zein beste herrialde batzuetan. Petra Kelly 1979 urtean Berdeen Alderdiaren (Die Grünen) sortzaileetako bat izan zen, Bündnis 90 / *Die Grünen*. 1983tik 1990era, Berdeen aldeko Bundestageko kidea izan zen. 1983 urteko maiatzean Tenerifera joan zen, eta bere sinadurarekin Tenerifeko Manifestua babestu zuen, Espainiako Berdeen alderdi politikoaren dokumentu aitzindaria. Ipar Atlantikoko Itunaren Erakundean, NATO delakoan, Espainiak zuen partaidetzari buruzko polemikarekin eta Europako gainerako herrialdeetan alderdi berdeen loraldiarekin bat zetorren bere argitalpena.

*Right Livelihood Award* (*Nobel Sari Alternatiboa* ere deitzen zaio) saria jaso zuen Kellyk 1982an "...for forging and implementing a new vision uniting ecological concerns with disarmament, social justice and human rights. "(euskaraz: Kezka ekologikoak armagabetzearekin, justizia sozialarekin eta giza eskubideekin lotuko dituen ikuspegi berri bat sortu eta aplikatzeagatik.)

1992 urtean, Petra Kelly hil egin zuten Bonnen, lotan zegoela tiro bat emanda. Itxuraz, Gert Bastian (1923an jaioa) jeneral ohi eta alderdi berdeko politikaria zen, eta, ondoren, bere buruaz beste egin zuen. Kellyren lagunek uste zuten heriotza ustekabekoa izan zela eta bere baimenik gabe gertatu zela. Berak 45 urte inguru zituen; Bastianek 69.

### Grace P. Kelly Fundazioa 
1973an, Grace P. Kelly fundazioa sortu zuen, hiru urte lehenago minbizi baten ondorioz ahizpa txikia hil zitzaionean. Joko-ingurune atsegina eskaintzen zien Grace P. Kellyk haur gaixoei, Grace ahizpak aipatzen zuen "Haurren planeta"ren irudikoa.

### Petra Kelly Fundazioa 
Petra Kellyren ideia politikoek eta bere mezuak bizirik jarrai zezaten sortu zen **Petra Kelly fundazioa**, 1997an Heinrich Böll fundazioaren parte gisa sortu zena. Heinrich Böll Fundazioak Petra Kellyren artxiboak mantentzen ditu, eta 1998az geroztik, Petra Kelly nazioarteko saria aurkeztu du, giza eskubideei, ekologiari eta indarkeriarik ezaren aldeko politikari buruzkoa.

Dalai lama lagunaren hitzetan: “Petra Kelly izendatua izan da bizi dugun garaiko zapalduen, ahulen eta jazarrien aldeko borrokan bere bizitza eta pertsona dedikatzeko. Haien izpirituak eta giza elkartasunaren ondareak eta ezinegonak jarraitzen dute gu guztiok inspiratzeko eta animatzeko”.

## Aintzatespenak 
* 2006ko apirilean, Bonn hiriak bakeari eskainitako bizitzaren oroigarria eskaini zion, Franz-Josef-Strauß-Allee kaleko zati bati izena aldatu zion Petra-Kelly-Allee jarrita. 
* Petra Kelly Saria Bere ideiak dibulgatzen dituen fundazio bat dago eta giza eskubideen alde borrokatu duten pertsonei urtero ematen zaien sari bat dago, .

## Erreferentzia 
## Bibliografia 
* *The Life and Death of Petra Kelly*, by Sara Parkin, Rivers Oram Press/Pandora, 1995 (ISBN 0-04-440940-0)
* *Thinking Green! Essays on Environmentalism, Feminism, and Nonviolence*, by Petra K. Kelly, Parallax Press, Berkeley, California, 1994 (ISBN 0-938077-62-7)
* *Nonviolence Speaks to Power*, by Petra K. Kelly, online book, almost complete text (also, out of print, published by Matsunaga Institute for Peace, University of Hawaii, 1992, ISBN 1-880309-05-X)
* Petra Kelly, Joseph Beuys: *Diese Nacht, in die die Menschen...*. FIU-Verlag
* Alice Schwarzer: *Eine tödliche Liebe - Petra Kelly + Gert Bastian*. Kiepenheuer & Witsch, Köln. TB im Heyne Verlag, München 1994
* Andreas Kleinert (Regie), Wolfgang Menge (Buch): *Kelly Bastian –&nbsp;Geschichte einer Hoffnung*. 2001 (TV-Film, siehe , aber auch den Artikel „Wolfgang Menge distanziert sich von «Kelly/Bastian»“ .)
* Sara Parkin: *The Life and Death of Petra Kelly*. London, Pandora, 1994, 230 Seiten, mit zahlreichen Fotos. ISBN 0-04-440896-X
* Fuchs, Jean: „Der grüne Verrat – Niedergang einer Vision“. Essen, Die Blaue Eule 2005 ISBN 3-89924-115-0.

## Ikus, gainera 
* Ekofeminismoa
* Petra Kellyren lorategia

## Kanpo estekak